
[bookmark: _Hlk203733947]Par atbilžu sniegšanu iepirkumu procedūrā 
“Ar elektrisko dzinēju un iekšdedzes dzinēju darbināmu vilcēju tramvaju pārvietošanai iegāde” (ID Nr.: RS/2026/60)

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumus par iepirkuma procedūras “Ar elektrisko dzinēju un iekšdedzes dzinēju darbināmu vilcēju tramvaju pārvietošanai iegāde” (ID Nr.RS/2026/60) (turpmāk – iepirkuma procedūra) nolikuma (turpmāk – Nolikums) prasībām.

1. jautājums:
Kāds ir minimālais sliežu ceļa līknes rādiuss?

Atbilde:
Minimālais sliežu ceļa līknes rādiuss ir 16M.

2. jautājums:
Kāds ir maksimālais slīpums? 

Atbilde:
Maksimālais slīpums depo teritorijā ir 1.2 %.

3. jautājums:
Kāda ir sliktākā slīpuma un līknes kombinācija? 

Atbilde:
Slīpums ir tikai taisnajā posmā starp cehiem.

4. jautājums:
Kāda veida sakabe ir uzstādīta tramvajiem? 

Atbilde:
Lūdzam skatīt atbildes pielikumā pievienotos sakabes rasējumus, kas tiek izmantotas velkot tramvaju.

5. jautājums:
Kāda veida bremzes ir tramvajiem? 

Atbilde:
Tramvajam ir: 
-	Elektrodinamiskās bremzes;
-	Mehāniskās bremzes;
-	Sliežu bremzes.


Iepirkumu komisijas priekšsēdētāja						K. Meiberga

